./data/phi0474/phi019/phi0474.phi019.perseus-lat2.xml
Lentulus consul populi					Romani fuit! quanto maius dedissetis si superiore				anno fuisset! nec enim eguissem medicina consulari, nisi consulari				vulnere concidissem  audieram ex sapientissimo homine atque optimo civi				et viro, Q  Catulo, non saepe unum consulem improbum, duo vero numquam				excepto illo Cinnano tempore				fuisse; qua re meam causam semper fore firmissimam dicere solebat, dum vel unus in				re publica consul esset; quod vere dixerat si illud de duobus consulibus, quod ante				in re publica non fuerat, perenne ac proprium manere potuisset  quod				si Q  Metellus illo tempore consul fuisset inimicus, dubitatis quo animo fuerit in				me conservando futurus, cum in restituendo auctorem fuisse adscriptoremque videatis?